NASTA PILDIRAAMAT
Tere jälle!
Täna jutustan teile ühe tõeliselt imelise loo.
Seda lugu on raske uskuda.
Kuid see on tõde, sest nii on Piiblis kirjas.
Kas on nii, Nasta?
Kas oled sellest kuulnud?
Muidugi oled.
Mine nüüd Pinniga mängima.
Meil on põnevad lood tulemas.
Täna jutustan Iisraeli rahvast.
Neid oli tohutult palju.
Siin on üks väike osa sellest rahvahulgast.
Nad on teel päris oma maale.
Enne seda oli elatud kaua kaua aega Egiptuses.
Kas sul on meeles see kuri vaarao?
Nad tegid vaarao orjadena väga rasket tööd.
Lõpuks ometi lasti neid oma maale minna.
Teekond tuli läbida jalgsi, nagu pildilt näha võib.
Mõningatel oli eesel.
Keegi võis olla ka vankril, kuid enamus pidi kõndima.
Teekond oli väga pikk.
Nad pidid minema läbi kõrbe.
Mida arvad, kuidas nad teadsid, missugune on õige suund?
Sel ajal polnud ei kompassi, GPS-i ega ka maakaarte.
Piiblis kirjutatakse,
et Jumal oli seadnud nende ette suure pilve.
Piibel ütleb veel, et see oli pilvesammas.
Täpselt pole teada, missugune oli pilv.
Ma joonistan siia püstise pilve.
Pilv oli nii suur, et kõik nägid seda.
Eespool olijad nägid seda hästi, ka lõpus tulijateni paistis see ära.
See pilv liikus edasi ja Jumal oli selle nii loonud.
Kui inimesed järgisid pilve, läksid nad õiges suunas.
Pilvel oli veel üks ülesanne.
Iisraelis ja Egiptuses on väga kuum kliima.
Tugev kuumus põletab ja päike lõõskab, eriti kõrbealadel.
Seal pole puid, kuhu varju pugeda.
Pilv pakkus ka mõnusat varju päikese eest.
Võimas oli näha pilve, mis liikus nende ees aina edasi.
Öösel seadsid inimesed end puhkama,
kuigi vahel mindi ka öösel edasi ja pilvesamba asemel oli tulesammas.
Tulesammas oli öösel vajalik.
Mida tuli teeb?
See valgustab ja soojendab.
Tuli peletas ka metsloomad eemale.
Kiskjad kartsid tule lähedusse tulla.
Värvin taeva tumedamaks, sest öö on saabunud.
Kui iisraellased olid juba mõnda aega kõndinud,
siis kerkis esile suur probleem.
Näeme, et rahval on tee peal ees suur meri.
Nüüd olid nad probleemi ees, mida edasi teha?
Neil polnud paate ega laevu, mille peale minna.
Meri oli nii suur, et üle ujuda ei saanud.
Kõik ei osanud ujudagi, lisaks oli neil asjad ja loomad kaasas.
Rahvas pöördus Moosese poole, kes juhtis lisaks tulele ja pilvele.
Mooses oli rahva juhiks.
Nad pöördusid Moosese poole, öeldes:
"Mooses, mida me siin teeme? Ilma asjata sai siia rännatud!"
Lisaks kõigele oli neil üks palju suurem probleem.
Viimased inimesed selles rodus olid märganud,
et kaugel-kaugel nende taga oli tulemas vaarao sõjavägi.
Nad olid ikkagi järele tulnud, et viia neid tagasi Egiptusesse.
Inimesed olid hirmul.
"Oi-oi, vaarao tuleb oma sõjaväega. Nägime ilmaasjata vaeva!
Siiamaani saime ainult tulla.
Vaarao on hirmus vihane
ja sunnib meid uuesti veel raskemat tööd tegema."
Mooseski muutus pisut murelikuks.
Oskad ehk arvata, mida Mooses ette võttis?
Mooses palus Jumalalt tarkust, mida tuleks teha.
Nad poleks jõudnud kuhugi joosta ega peitu pugeda vaarao eest.
Nüüd vajasid nad tõepoolest Jumala abi.
Mooses palvetas ja Jumal andis talle sellist nõu.
Tõsta oma sau üles mere suunas.
Moosesel oli pikk kepp, mida ta ka kõndimiseks kasutas.
Ta oli juba päris vana mees.
Jumal käskis tõsta kepi üles ja suunata mere poole.
Kas pole imelik lugu?
Mida võiks üks kepp aidata?
Kas see võib aidata?
Kui Jumal käsib midagi teha,
mis näib inimesele kummaline, siis on see siiski abiks.
Juhtuski midagi õige imelist.
Suur meri jagunes kaheks.
Jumal juhtis vetevooge nii, et keset merd tekkis teerada.
Rahvas nägi, et kahel pool on veeseinad püsti.
Väga põnev lugu!
Olen mõelnud, et kui oleksin ka seal olnud,
oleksin vaadanud, kas näen seal kalu, delfiine või haisid ujumas.
Nagu akvaariumis.
Põhjas oleksid olnud meritähed ja palju muudki.
See oleks olnud põnev kogemus koos nendega seal kõndida, kas pole?
Just siis, kui rahvas hakkas kuiva teed pidi teisele kaldale jõudma,
siis lähenes neile vaarao sõjavägi suurel kiirusel.
Kuid ei, nad ei jõudnud.
Meri vajus tagasi kokku.
Iisraellased pääsesid mere teisele kaldale.
Nii imeline on Jumal.
Jumal hoolitseb omade eest.
Sinu eest ka.
Nägemiseni!
Tõlge: Mare Peterson